РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

05 Број: 06-2/186-12

25. септембар 2012. године

Б е о г р а д

З А П И С Н И К

ТРИНАЕСТЕ СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 25. СЕПТЕМБРА 2012. ГОДИНЕ

Седница је почела у 9.30 часова.

Седницом је председавао мр Владимир Цвијан, председник Одбора.

Седници су присуствовали чланови Одбора: Драган Николић, Биљана Пантић, Срђан Миковић, Звонимир Стевић, Мирна Косановић, Верољуб Арсић, заменик члана Одбора мр Небојше Стефановића, Стефан Занков, заменик члана Одбора Катарине Ракић, Војислав Вујић, заменик члана Одбора Петра Петровића и Светислава Булајић, заменик члана Одобра Чедомира Јовановића.

Седници нису присуствовали: Јован Палалић, Душан Обрадовић,Неђо Јовановић, Предраг Марковић, Мирко Чикириз, Балинт Пастор и Ненад Чанак.

Седници Одбора присуствовали су и: Милорад Тодоровић, секретар Министарства унутрашњих послова, Наташа Калезић, саветник у Одељењу за међународно-правне послове, у Министарству иностарних послова, Милутин Митровић, из Министарства иностраних послова, Зоран Милошевић, помоћник министра у Министарству рада и Радина Тодовић, државни секретар у Министарству рада.

На предлог председника, Одбор је једногласно утврдио следећи

Д н е в н и р е д

1. Разматрање Предлога закона о изменама и допунама Закона о високом образовању, који је поднела Влада;

2. Разматрање Предлога закона о потврђивању Споразума о међусобном признавању замене возачких дозвола између Владе Републике Србије и Владе Републике Италије, који је поднела Влада;

3. Разматрање Предлога закона о потврђивању Споразума између Републике Србије и Словачке Републике о социјалној сигурности, који је поднела Влада;

4. Разматрање Предлога закона о потврђивању Споразума између Републике Србије и Републике Аустрије о социјалној сигурности, који је поднела Влада;

5. Разматрање Предлога закона о потврђивању Споразума између Републике Србије и Босне и Херцеговине о узајамном заступању у пружању конзуларне заштите и услуга у трећим земљама, који је поднела Влада.

Прва тачка дневног реда. Разматрање Предлога закона о изменама и допунама Закона о високом образовању, који је поднела Влада

Одбор је размотрио Предлог закона о изменама и допунама Закона о високом образовању, који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно.

За известиоца Одбора на седници Народне скупштине одређен је мр Владимир Цвијан, председник Одбора.

Друга тачка дневног реда. Разматрање Предлога закона о потврђивању Споразума о међусобном признавању замене возачких дозвола између Владе Републике Србије и Владе Републике Италије, који је поднела Влада

Одбор је размотрио Предлог закона о потврђивању Споразума о међусобном признавању замене возачких дозвола између Владе Републике Србије и Владе Републике Италије, који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је одлуку донео већином гласова.

За известиоца Одбора на седници Народне скупштине одређен је мр Владимир Цвијан, председник Одбора.

Трећа тачка дневног реда. Разматрање Предлога закона о потврђивању Споразума између Републике Србије и Словачке Републике о социјалној сигурности, који је поднела Влада

Одбор је размотрио Предлог закона о потврђивању Споразума између Републике Србије и Словачке Републике о социјалној сигурности, који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно.

За известиоца Одбора на седници Народне скупштине одређен је мр Владимир Цвијан, председник Одбора.

Четврта тачка дневног реда. Разматрање Предлога закона о потврђивању Споразума између Републике Србије и Републике Аустрије о социјалној сигурности, који је поднела Влада

Одбор је размотрио Предлог закона о потврђивању Споразума између Републике Србије и Републике Аустрије о социјалној сигурности, у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно.

За известиоца Одбора на седници Народне скупштине одређен је мр Владимир Цвијан, председник Одбора.

Пета тачка дневног реда. Разматрање Предлога закона о потврђивању Споразума између Републике Србије и Босне и Херцеговине о узајамном заступању у пружању конзуларне заштите и услуга у трећим земљама, који је поднела Влада

Одбор је размотрио Предлог закона о потврђивању Споразума између Републике Србије и Босне и Херцеговине о узајамном заступању у пружању конзуларне заштите и услуга у трећим земљама, који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно.

За известиоца Одбора на седници Народне скупштине одређен је мр Владимир Цвијан, председник Одбора.

Седница је завршена у 09.35 часова.

Саставни део овог записника чине стенографске белешке.

СЕКРЕТАР ПРЕДСЕДНИК

др Радоје Церовић мр Владимир Цвијан